"บ้างเกิดมาเลิศเลอ
บ้างได้มาซึ่งความยิ่งใหญ่
และบางคนก็ได้รับการสนับสนุนที่ดี" วิลเลียม เชคสเปียร์กล่าวไว้
หรือว่าไม่นะ
บางคนตั้งข้อสงสัยว่า เชคสเปียร์ประพันธ์งานต่าง ๆ ที่จารึกชื่อของเขาเอาไว้หรือเปล่า
หรือว่าเขามีตัวตนจริง ๆ หรือไม่
พวกเขาคาดว่า เชคสเปียร์ เป็นนามแฝงของนักเขียนคนอื่น
หรือกลุ่มของนักเขียน
บุคคลถูกคาดว่า เป็นเชคสเปียร์ตัวจริง
รวมไปถึงนักประพันธ์ชื่อดัง นักการเมือง และแม้กระทั่งสตรีที่มีชื่อเสียง
จะเป็นจริงหรือไม่ที่นักเขียนที่ยิ่งใหญ่ที่สุด ของวงการงานประพันธ์ภาษาอังกฤษ
เป็นเพียงเรื่องแต่ง ไม่ต่างอะไรจากละครของเขา
นักวิชาการเชคสเปียร์ส่วนใหญ่ ไม่สนใจทฤษฎีเหล่านี้
ตามประวัติศาสตร์ และหลักฐานชีวประวัติ
แต่นี่เป็นอีกหนทางหนึ่ง ที่จะทดสอบว่าประโยคเด็ดของเชคสเปียร์
จริง ๆ แล้ว ถูกเขียนขึ้นโดยคนอื่นหรือเปล่า
ภาษาศาสตร์ การศึกษาว่าด้วยภาษา
บอกเรามากมาย เกี่ยวกับวิธีการที่เราพูดและเขียน
โดยการตรวจสอบวากยสัมพันธ์, ไวยากรณ์, อรรถศาสตร์ และคำศัพท์
และในปลายยุค 1800
นักปรัชญาชาวโปแลนด์ชื่อว่า วินเซนตี้ ลูโทสลอวสกี้
สร้างวิธีการที่รู้จักกันในชื่อ สไตโลเมทรี (stylometry)
ซึ่งคือการใช้ความรู้ในการสอบสวนคำถาม เกี่ยวกับผู้ประพันธ์งานเขียน
แล้วสไตโลเมทรีทำงานอย่างไร
แนวคิดก็คือ รูปแบบการเขียนของนักเขียนแต่ละคน มีลักษณะเฉพาะ
ที่คงอยู่ค่อนข้างจะคงเส้นคงวา ในงานประพันธ์ของคนคนหนึ่ง
ยกตัวอย่างเช่นลักษณะต่าง ๆ ที่รวมถึง ความยาวเฉลี่ยของประโยค
การเรียงคำ
และแม้กระทั่งจำนวนของคำบางคำ ที่ถูกนำมาใช้
ลองมาดูการใช้คำว่า "ท่าน" และมองมันในเชิงมิติ หรือแกน
งานแต่ละชิ้นของเชคสเปียร์ สามารถถูกนำมาวางบนแกน
เช่นเดียวกับจุดข้อมูล ขึ้นกับจำนวน ที่คำนั้น ๆ ถูกใช้
ในเชิงสถิติ ความหนาแน่นของจุดเหล่านี้
ทำให้เราทราบถึงค่าแปรผัน ช่วงที่เราคาดคะเนได้จากข้อมูลของเรา
แต่นี่เป็นเพียงลักษณะเชิงเดี่ยว ในพื้นที่หลายมิติ
ด้วยอุปกรณ์การแบ่งกลุ่มที่เรียกว่า การวิเคราะห์ส่วนประกอบหลัก
เราสามารถลดพื้นที่หลายมิติ ลงมาเป็นส่วนหลักพื้นฐาน
ที่โดยรวมแล้ววัดค่าแปรผัน ในงานของเชคสเปียร์
จากนั้นเราสามารถทดสอบงานต่าง ๆ ที่เราสนใจศึกษา
เทียบกับส่วนประกอบหลักได้
ยกตัวอย่างเช่น
ถ้ามีงานของฟรานซิส เบคอน มากพอ ตกอยู่ในขอบเขตค่าแปรผันของเชคสเปียร์
นั่นน่าจะเป็นหลักฐานที่ค่อนข้างน่าเชื่อถือ
ว่าฟรานซิส เบคอน และเชคสเปียร์ อันที่จริงแล้วคือคนคนเดียวกัน
แล้วผลลัพธ์แสดงว่าอย่างไรล่ะ
ผู้ที่ทำการศึกษาสไตโลเมทรีสรุปว่า
เชคสเปียร์ไม่ได้เป็นใครอื่นนอกจากเชคสเปียร์
นักกวีท่านนี้ก็คือนักกวีท่านนี้
งานของผู้ที่แอบอ้าง เข้ากันไม่ได้เลย กับรูปแบบที่เป็นเอกลักษณ์ของเชคสเปียร์
อย่างไรก็ดี นักสถิติผู้กล้าของเรา
พบหลักฐานความร่วมมือที่น่าสนใจยิ่ง
ยกตัวอย่างเช่น การศึกษาเรื่องหนึ่งเมื่อเร็ว ๆ นี้ สรุปว่า
เชคสเปียร์ทำงานกับนักเขียนบทละคร คริสโตเฟอร์ มาโลว์ ในเรื่อง "เฮนรี่ที่หก"
ในองค์ที่หนึ่งและสอง
ตัวตนของเชคสเปียร์เป็นเพียงหนึ่งในหลาย ๆ ปัญหา ที่ผู้ศึกษาสไตโลเมทรีสามารถหาคำตอบได้
มันสามารถช่วยให้เราคาดเดาได้ ว่างานนั้นถูกเขียนขึ้นเมื่อไร
ว่าข้อความโบราณเป็นของปลอมหรือเปล่า
ว่านักเรียนทำการคัดลอกงานคนอื่นมาหรือเปล่า
หรือว่าอีเมลที่คุณเพิ่งได้รับ จัดเป็นข้อความสำคัญหรือข้อความขยะ
แล้วบทกวีที่โด่งดังเหนือกาลเวลา ของเชคสเปียร์
ขึ้นอยู่กับตัวเลขไม่กี่ตัวและค่าทางสถิติงั้นหรือ
ไม่ใช่อย่างนั้นเสียทีเดียว
การวิเคราะห์ทางสไตโลเมทรีอาจเผยว่าอะไรทำให้ โครงสร้างงานประพันธ์ของเชคสเปียร์โดดเด่น
แต่มันไม่สามารถจับเอาความงามของอารมณ์ และความรู้สึกที่พวกมันแสดงออกมา
หรือทำไมพวกมันถึงมีผลต่อเราอย่างที่มันเป็นได้
อย่างน้อย ตอนนี้ก็ยัง